Plasmaferesis

Plasmaferesis ialah pengambilan, rawatan, dan pengembalian atau pertukaran plasma darah atau komponennya dari dan ke dalam peredaran darah. Oleh itu, plasmaferesis boleh dianggap sebagai terapi ekstrakorporeal (prosedur perubatan dilakukan di luar badan).

Terdapat tiga jenis plasmaferesis:

Otolog: mengambil plasma darah, mengubatinya, dan lalu mengembalikannya kepada individu yang sama
Pertukaran: mengambil plasma darah dan menggantikannya dengan produk darah yang disumbangkan oleh orang lain. Tindakan ini disebut pertukaran plasma atau terapi pertukaran plasma. Plasma yang diambil akan dibuang dan pesakit menerima plasma pengganti, albumin, atau gabungan albumin dengan salin (biasanya 70% albumin dan 30% salin).
Sumbangan: mengambil plasma darah, memisahkan komponen-komponennya, dan lalu mengembalikan sebahagian ke orang yang sama sementara yang lain disimpan untuk disumbangkan kepada orang lain. Dalam prosedur semacam ini, darah diambil dari tubuh, sel darah dan plasma dipisahkan, dan sel darah dikembalikan sementara plasma dikumpulkan dan dibekukan untuk disimpan.

Plasmaferesis otolog dan pertukaran plasma digunakan untuk mengubati pelbagai penyakit autoimun, seperti sindrom Goodpasture, miastenia gravis, sindrom Guillain–Barré, lupus, dan purpura trombositopenik trombotik.

 Nota kaki 

Kategori:Perubatan
Kategori:WPPER